Preocupació a l’escola Sagrada Família de Girona per la retirada del concert a P3 – Anarquia Catalunya 🏴\nLa mateixa inspectora que té assignat el col·legi s’ha posicionat favorablement al manteniment del concert, com, en una nota pública, va fer la portaveu municipal del PSC Sílvia Paneque, o, través de les xarxes socials, el regidor de Guanyem Pere Albertí\nAmb 165 alumnes de barris com Vila-roja o Font de la Pólvora, el col·legi fa més de cinquanta anys que té un paper clau en la cohesió social del sector est, i la decisió d’Educació obligaria a prescindir d’una mestra i ajuntar les classes de P3 i P4\nTAMUNTANA VERMELLA MAIL Girona (Gironès, comtat de Girona) 23/06/2021.- Llegim al Diari de Girona que fundat a la dècada dels anys seixanta del segle XX, al mateix temps que el barri de Vila-roja, al municipi de Girona, el component social del col·legi Sagrada Família és més que evident. Entre els seus 165 alumnes, nens i nenes de Vila-roja, Font de la Pólvora, Mas Ramada, La Creueta o dels pisos Barceló, hi conviuen onze nacionalitats diferents amb una gran diversitat de creences religioses i un 40 per cent són d’ètnia gitana, que és el col·lectiu més nombrós per davant del dels marroquins. És una escola concertada, propietat de l’Institut de Religioses de Sant Josep de Girona (el que va fundar Maria Gay), però una concertada on cap alumne paga quotes –en la immensa majoria dels casos tampoc podrien–, i a on, per exemple, el 87% dels alumnes tenen beca menjador i molts, i podrien ser més, estan reconeguts oficialment com a alumnes amb necessitats educatives especials «derivades de situacions socioeconòmiques especialment desfavorides». I, amb tot aquest context, la decisió del Departament d’Educació de retirar el concert educatiu al grup de P3, per no arribar al mínim de matriculacions, ha deixat consternada tant la direcció com el professorat de l’escola Sagrada Família.\nPrimer, el mes d’abril, va arribar la resolució provisional, però ara, des de fa uns dies, la decisió ja és «definitiva» i si el recurs presentat per la direcció del centre no fa que Educació s’ho repensi, el curs vinent el col·legi Sagrada Família perdrà tant recursos econòmics com una mestra per al grup de P3. Una solució seria ajuntar, en una sola classe, els cursos de P3 i P4 amb una sola professora que, com a mínim, s’hauria de fer càrrec de 27 alumnes (els 17 que el curs vinent faran P4 i els 10 que, de moment, s’han matriculat per començar a P3). D’aquests, en el grup de P4 hi ha un nen diagnosticat amb trastorn autista i, entre els 10 matriculats per P3, un altre. Per a la direcció de l’escola, ajuntar els dos cursos és inviable, però, sense concert, l’escola perdria una professora, i posar de tutora a P3 una de les que està fent suport a molts dels nens amb necessitats especials del centre també seria «perjudicar les famílies». De moment, tant la direcció com el claustre docent, on també hi ha el neguit que un dels seus membres perdria la feina, esperen que el Departament d’Educació acabi rectificant i no tregui el concert al grup de P3.\nLes 10 matrícules que s’han fet fins ara són poques, per sota del mínim que marca el Departament, però des del col·legi lamenten que s’hagi pres aquesta decisió sense esperar que acabi tot el procés de matriculació que, en un centre amb les característiques del de Vila-roja, sol tenir moviment fins ben bé les primeres setmanes del curs. El context socioeconòmic del barri fa que hi hagi molta mobilitat, amb arribada de nous possibles alumnes aquest estiu, i històricament el col·legi ha treballat molt amb la comunitat gitana per evitar l’absentisme i que els nens i nenes comencin a anar a escola ja des de P3. Per això, direcció i professorat del col·legi Sagrada Família pensen que, en un context de baixada de natalitat a tota generació i de pèrdua de població als barris del sector Est, Educació podria haver esperat a treure el concert al grup de P3 d’una escola que des del mateix departament saben que té una complexitat especial. Com ho demostra, per exemple, que tot i no ser pública, el col·legi Sagrada Família forma part del Pla de Millor d’Oportunitats Educatives (PMOE). De fet, la mateixa inspectora que té assignat el col·legi s’ha posicionat favorablement al manteniment del concert, com, en una nota pública, va fer la portaveu municipal del PSC Sílvia Paneque, o, través de les xarxes socials, el regidor de Guanyem Pere Albertí. La decisió final, però, està a les mans del Departament d’Educació.\nAjornen el Concert a Cegues de Sant Pere de Galligants de Girona per les restriccions pròpies de la pandèmia de covis-19 Metges de les comarques gironines mostren preocupació per l’estat de les UCIs Preocupació a Sant Jordi Desvalls i Foixà per tres parcs fotovoltaics projectats La PAH Girona Salt ha convocat per demà, a les 11:00h, una concentració davant la seu de la Subdelegació del Govern espanyol a Girona per reclamar que s’adoptin mesures per frenar la crisi de l’habitatge Demanen quatre anys i mig de presó a un activista per difondre fotos del desnonament d’una família amb un bebè a Guadalajara Denuncien que 10 infants de Girona es queden sense plaça a l’escola del seu barri El grup polític de la CUP a la Diputació de Girona es suma a demanar la retirada de la candidatura a Reserva de la Biosfera de la Costa Brava El grup municipal Guanyem Girona demana la retirada de la publicitat de Vox als autobusos de la ciutat Un família del barri del Raval, cinc anys sota amenaça de desnonament El concert educatiu, minoritari a Europa Les famílies de l’escola de Ventalló es manifesten per reclamar a la Generalitat la construcció del nou edifici CNT s’adhereix a la vaga per la estabilitat del personal eventual i subcontractat a l’escola pública


Sin categoría | Escola Municipal de Música | página 4\nCANTATA BOIX EL BRUIXOT I LA CIUTAT DE MERAVELLA\nEl Dissabte 16 de Juny va tenir lloc la representació de la cantata “Boix el Bruixot i la ciutat de Meravella” al Petit Parc de l’Amistat, davant de l’escola Municipal de Música a les 18:00h. Van participar la coral de nens/es formada per alumnes de música i moviment i la coral infantil Si Fa Sol, acompanyats per 4 professors de l’escola de...\nL’ESPLUFÒNICA A AHRENSBURG\nDel 25 al 27 de Maig va tenir lloc a Ahrensburg (Alemanya) el 16è Internationale Kammerorchester- Festival Ahrensburg . En aquest festival d’Orquestres de cambra van participar l’Esplufònica de l’EMM d’Esplugues de Llobregat, l’orquestra juvenil de Ludwigslust, l’Orquestra Sinfónica de Johanneums zu Lübeck , Orquesta “Carpaccio”, Tirol del Sud (Italia) i l’Orquestra juvenil d’Ahrensburg.\nCONCERT FINAL 25È ACEM\nEl Diumenge 10 de Juny va tenir lloc al Camp de l’Espanyol el concert Final de l’ACEM per posar punt final als actes de celebració del seu 25è aniversari a les 13.00 hores amb un concert final que va comptar amb la participació de més de 5.500 músics d’entre 8 i 80 anys, provinents de 82 escoles de música de tot Catalunya.\nEl diumenge 18 de Juny va tenir lloc la festa final de curs de l’Escola Municipal de Música al Parc dels Torrents des de les 18:00 fins les 23:00 h. Van participar tots els grups de música moderna, la Coral “Teen Star Voices”, la Jazz Band, la Big Band i la Banda Jove amb la col.laboració del grup “Gensound”. Va ser una gran festa...\nCantata “Al Ball sense un Badall”\nEl dissabte 17 de Juny va tenir lloc la Cantata Infantil “Al Ball sense un Badall” a la Pista Coberta del Parc del Pou d’en Fèlix a les 18:00 h. Van participar l’Orquestra “Ocell”, els conjunts d’Orff i flautes format per nens de 6 anys, músics amb instruments de música tradicional i professors de l’escola de música juntament amb la coral de nens formada per...\nConcert Orquestra “Ocell” i la Coral “Sons i Veus”\nEl dia 9 de Juny va tenir lloc el tradicional concert de l’Orquestra “Ocell” la coral “Sons i Veus”. El concert es va realitzar a l’església de Sant Mateu a les 21:00 h. amb gran afluencia de públic. Tant l’Orquestra com la Coral van oferir un concert amb un repertori d’obres molt variat que va entusiasmar a la gent. L’orquestra va oferir l’obra Baghira de...\nConcerts projecte “L’escola sona”\nEls dies 1 i 2 de juny va tenir lloc els concerts dels projectes “L’escola sona” de l’escola Joan Maragall (corda) i l’escola Can Vidalet (vent). Concert a càrrec dels alumnes de 3r de primària de les dues escoles.\nConcert de cinema amb “L’Esplufònica”\nEl passat dia 2 d’abril va tenir lloc al Centre Cultural l’Avenç, la 2ª edició del concert de cinema a càrrec de “L’Esplufònica” (banda+orquestra de corda). Degut a la gran afluència de públic es van fer 2 sessions, a les 17h. i a les 19h. i es van projectar imatges de pel.lícules mentre l’esplufònica tocava els fragments més coneguts.\nTrobada de Corals a Montserrat\nEl dia 19 de Març va tenir lloc a Montserrat una trobada de Corals amb la col.laboració de les Bandes de l’Escola Municipal de Música d’Esplugues durant el cercavila. Hi van participar les corals properes en el territori: Coral Xicoira de Piera, Coral Espinguet de Vilafranca del Penedès, Coral el Serral de Lavern, Coral els Verdums i Coral Gatzara d’Igualada, Coral l’Espiga de Badia del...\nLa Banda al Carnestoltes\nEl dissabte 25 de Febrer a les 20 h. la banda Infantil, la banda Jove i la banda d’Adults van actuar com a fí de festa de la Rua del Carnestoltes a la pista vermella del Parc del Pou d’en Fèlix. Van tocar temes molt coneguts com “Ay Mama Ines”, “Carnaval-carnaval”, “Mi gran noche”, “Toc de vermut”, “El Gener”….


rba salut i gestió: de març 2021\nTres mesos de vacuna Covid\nAvui fa tres mesos que l’encara vicepresident Pere Aragonès, i conseller de Salut a l’ombra, acudia tot pinxo a una residència d’avis de l’Hospitalet de Llobregat amb l’objectiu de fer-se la foto amb la primera avia vacunada a Catalunya. Obtinguda la instantània i publicada en tots els mitjans de comunicació haguts i per haver, el vicepresident Aragonès ha desaparegut d’escena a l’hora de donar la cara per la manca de vacunes a Catalunya o per donar explicacions per una estratègia de vacunacions plena d’irregularitats, mancada de transparència de manera què a hores d’ara, encara no sabem quants vacunats de primera o segones dosi hi ha a Catalunya per franges d’edat.\nSi que sabem que estem vacunant polítics com Miquel Iceta entre d’altres, fora de cap lògica, i que tenim més persones vacunades de menys de 65 anys que no pas les que superen aquesta edat.\nAmb aquesta alarmant realitat, encara hi ha qui em demana una crítica constructiva... ben difícil m’ho posa...\nTot i així val la pena destacar que aquestes últimes hores s’ha fet un esforç per donar una informació una mica més àmplia sobre les vacunes i sobre els col·lectius que estan sent vacunats. Tanmateix hi continua mancant una informació clara per franges d’edat. No es pot amagar aquesta informació a la ciutadania, al temps que calen explicacions per les irregularitats comeses en la vacunació de polítics, clergues i altres espècimens\nÉs evident que l’origen de tots els problemes està en la manca de vacunes. No estan arribant a Catalunya amb la quantitat necessària per facilitar una progressiva vacunació de la població a un ritme és o menys constant. Ara bé, sent això del tot cert, no hem de deixar de banda les errades significatives de l’estratègia de vacunacions a Catalunya. Un estratègia tan mal concebuda que fins ara ha permès dues situacions rebutjables de ple: que hi hagi més persones vacunades de menys de 65 anys que no pas les majors d’aquesta edat, i que hagi estat possible que alguns “llestos” estiguin ja vacunats sense ser ni personal essencial, ni formar part de col·lectius de risc. L’alcalde i un regidor de Riudoms, l’expresident del Consorci Sanitari de Terrassa o el polític Miquel Iceta són la punta de iceberg d’un seguit de vacunacions fetes fora de l’estratègia prevista per l’administració de vacunes als ciutadans. Això a Catalunya, perquè a Espanya encara ha estat molt pitjor, capellans, militars, família reial, polítics i tutti quanti s’han passat per l’arc del triomf la cua de les vacunacions.\nAl bell mig tot aquest maremàgnum de desencerts i contradiccions sorprenen les paraules dites ahir per Pere Aragonés en la seva fallida sessió d’investidura, quan va dir "Estic convençut que es pot millorar la gestió que hem fet de la pandèmia, però si algú diu que ho ha fet bé, no reconeix la veritat". Dona tota la sensació que el conseller de Salut a l’ombra està fent bona aquella dita castellana que diu “mal de muchos, consuelo de tontos”...\nEl resum de tot plegat no és gens esperançador. Amb l’actual mancança de vacunes, amb la manca de rigor de l’administració a l’hora de gestionar les escasses vacunes existents, amb la manca de solidaritat de molts ciutadans que només pensen en ells, amb un departament de Salut molt polititzat però amb poca expertesa, i amb l’espasa de Dàmocles que representa la caducitat dels efectes de les vacunes existents, tot fa preveure que tardarem molt més temps del previst a tenir un 70% de la població protegida atès que al cap d’un any d’administrada la vacuna (sis mesos per segons quina vacuna), aquesta perd els seus efectes de protecció.\nPer això sobten molt algunes declaracions de les autoritats sanitàries catalanes, com les del conseller de Salut a l’ombra, Pere Aragonès, que aquest dies ha tingut la gosadia de presentar una campanya de vacunació massiva a Catalunya en la que ha arribat a dir què “estem preparats per vacunar a 500.000 persones a la setmana”... Com es nota que el paper tot ho aguanta. D’on sortiran les vacunes? I si arriben, algú es creu que es pugui vacunar a Catalunya a tota aquesta població setmanalment?\nTanmateix el que succeeix a Catalunya no és diferent del que els passa als espanyols, i per extensió als europeus. Aquesta pandèmia ha posat de manifest entre altres coses la absoluta nul·litat i incompetència d’un organisme com la UE. Una colla de funcionaris ben pagats que en lloc d’aportar solucions generen problemes i dificultats. Com els nostres funcionaris que tan bé coneixem, vaja. Segurament per això, Alemanya es planteja cercar solucions per el seu compte, i estan estudiant la viabilitat de la vacuna Sputnik dels russos. Aquests no s’estan de punyetes...\nUn any de Covid-19: a les portes d’una quarta onada?\nEn el decurs del mes de març de l’any passat, els ciutadans ens en vàrem adonar de la perillositat d’aquell virus que havia començat a mostrar la seva letalitat a Wuhan a la Xina, i que mica en mica s’havia anat introduint per tots els països del món.\nDes de llavors ençà hem vist com les autoritats sanitàries estatals, també les de Catalunya, intentaven fer compatibles la lluita contra el virus amb el manteniment d’una certa activitat econòmica, incidint en la regulació de la mobilitat de les persones: a més incidència de la malaltia, menys mobilitat, i tant bon punt la incidència remetia una mica, es produïa un relaxament de les mesures que limitaven la mobilitat.\nEl resultat és prou evident per si mateix: un any després estem a les portes d’una possible quarta onada, i l’economia està cada dia més malmesa. Trista realitat que palesa el desencert en l’enfocament de la lluita contra la pandèmia a casa nostra, sobretot si ho contraposem amb l’eficàcia amb la que han actuat a la Xina o el Japó, així com a altres països orientals.\nEl balanç d’aquest primer any de Covid-19 a Catalunya és aterrador: gairebé 580.000 persones contagiades per la malaltia, de les quals més de 21.000 han mort.\nQuè ens diferència als catalans de països com la Xina o Japó pel que fa a l’actuació contra la pandèmia? Bàsicament dues qüestions. D’una banda la disciplina dels orientals i la seva educació sanitària i de l’altra el rigor d’uns governs que han actuat prioritzant sobre tot la salut dels seus conciutadans deixant completament al marge altres interessos econòmics o del tipus que sigui.\nL'ocupació de les UCI mostra una\nclara tendència a pujar després de\nMolts anys enrere, aquells que viatjaven a l’orient llunyà observaven encuriosits com alguns ciutadans d’aquells països anaven pel carrer o en transport públic amb una mascareta. En general eren persones que estaven constipades i la mascareta era una manera d’intentar frenar la transmissió del virus que ells estaven patint. Aquest fet demostra el nivell d’educació sanitària d’aquelles estructures socials, molt més elevat que el nostre. Si a això hi afegim un sentit molt fort de la disciplina, tenim una part dels elements que justifiquen les diferències entre ells i nosaltres.\nLes diferències també tenen a veure amb el rigor dels respectius governs. Mentre allà es prioritzava la salut de les persones, implantant confinaments estrictes, aquí s’ha intentat una mena de plantejament que en si mateix és una contradicció si es té en compte que la incidència de la Covid-19 en la població està en relació directa a la mobilitat. A Catalunya hem intentat fer compatibles la lluita contra l’expansió del virus amb el manteniment d’una certa activitat econòmica sense tenir en consideració que l’activitat econòmica requereix, ineludiblement, un cert nivell de mobilitat.\nA banda d’intentar assegurar aquest equilibri impossible entre pandèmia i mobilitat, a Catalunya a més, hem introduït canvis continuats en les restriccions. Afluixar les mesures per Nadal va ser un error important que vàrem pagar car amb la tercera onada, i ara sembla que ens tornarà a passar quelcom semblant atès que les “autoritats” catalanes ja s’estan plantejant un nou relaxament de les mesures a les portes de setmana santa. Dona doncs la sensació que estem preparant el terreny a una possible quarta onada. Aquests canvis continuats en l’abast de les restriccions implementades a Catalunya a través del malauradament famós “Procicat” han propiciat que en aquests moments pocs ciutadans deuen saber amb certesa quines són les mesures vigents avui mateix.\nPersones vacunades a Catalunya\nA aquest desconcert generalitzat sobre com actuar eficaçment contra la pandèmia, cal afegir-hi decisions contradictòries del govern pel que fa a les vacunacions. Malgrat tots els errors comesos per l’administració sanitària en el decurs d’aquest any de pandèmia, si l’estratègia de vacunacions fos bona, avui l’amenaça de la tercera onada quedaria una mica més allunyada. Però no, a casa nostra no sabem fer les coses bé. I avui, malgrat l’escassesa de vacunes, tenim més persones vacunades de menys de 65 anys, amb un risc relativament baix de contraure la malaltia, que no pas persones de més de 65 anys, molt més fràgils davant la Covid-19.\nÉs el que passa quan els criteris polítics passen per sobre de les recomanacions dels experts. Una vegada més, i no em cansaré de repetir-ho, l'expertesa ha d'estar en la base de les decisions polítiques. A Catalunya portem uns anys que a Salut s'ha imposat un criteri que posa a la política per sobre de les opinions dels experts, i que supedita les decisions sanitàries a la voluntat dels poders polítics i econòmics.\nLa pandèmia s'ha encarregat de demostrar quan equivocats van els que defensen que per ser conseller de Salut no cal tenir formació en ciències de la salut, i quin flac favor es fa als ciutadans quan Salut es sotmet dòcilment a la voluntat d'Economia.\nDesori de les vacunacions a Catalunya, amb una manca de transparència molt preocupant\nDesprés que el govern central ha modificat un mínim de tres vegades els criteris de priorització establerts en el programa de vacunacions, hem de felicitar als màxims responsables de la sanitat atès que d’aquella idea inicial que van explicar, què consistia en vacunar amb caràcter prioritari a les persones que presentessin una major vulnerabilitat davant la Copvid-19, s’ha passat a que avui hi ha més persones vacunades menors de 65 anys, que no pas les vacunades que superin aquesta edat.\nAquest desori és conseqüència de la manca de rigor per part dels dirigents sanitaris que després d’haver explicat que els primers a vacunar-se serien els professionals sanitaris juntament amb els col·lectius més vulnerables, posteriorment han anat afegint col·lectius sota la consideració de personal suposadament essencial.\nEl cert és que a dia d’avui, els catalans desconeixem amb exactitud el nombre de dosis rebudes, les administrades per franges d’edat com a primera o segona dosi, o les dosi que queden en estoc. Sabem això si que hi ha gent que ha fet el viu i bé per aquí o bé per allà ja han aconseguit que se’ls administressin les dues dosis de la vacuna.\nContinuem sent una país d’espavilats, que es mou al ritme de “gilipolles l’últim”.\nL’objectiu de la campanya de vacunació era arribar a tota la població de manera progressiva i en diverses etapes. L’ordre de vacunació es va establir segons diferents criteris, com el risc que tenen determinats col·lectius de la població de presentar complicacions o de morir per la COVID-19, el risc d’infectar-se, el fet de considerar-se personal essencial per a la societat i el risc de transmetre la malaltia. Després de diverses modificacions el Consell de Ministres del govern espanyol va establir un programa de vacunacions que determinava 9 grups prioritaris de vacunació. Eren els següents:\nGrup 1.- Residents i personal sanitari i sociosanitari en residències de gent gran i centres d’atenció a grans dependents.\nGrup 2.- Personal de primera línia en l’àmbit sanitari i sociosanitari\nGrup 3.- Altre personal sanitari i sociosanitari i treballador d’institucions penitenciaries\nGrup 4.- Persones considerades grans dependents que no estiguin institucionalitzades\nGrup 5.- Persones vulnerables per la seva edat, no residents en centres\nGrup 6.- Col·lectius en actiu amb una funció essencial per a la societat\nGrup 7.- Menors de 60 anys amb condicions de risc alt\nGrup 8.- Persones entre 56 i 59 anys\nGrup 9.- Persones entre 45 i 55 anys\nA Catalunya es va començar vacunant a les persones ingressades a les residències i al personal sanitari dels grups 1 i 2 del pla de vacunacions i tot seguit es va anar ampliant amb col·lectius inclosos en els grups 3 i 4. Tanmateix de manera incomprensible hem vacunat a més als Mossos d’Esquadra, faltaria més, per assegurar-se que la BRIMO i l’ARRO puguin continuar atonyinant ciutadans. També s’ha vacunat als bombers, i hem vacunat també a policies municipals, no fos cas que no poguessin anar a esmorzar cada matí al seu bar de referència, i avui llegeixo que el departament de Salut està vacunant ara a policies nacionals i guàrdies civils, els mateixos que l’1-O del 2017 ens van pegar com si no hi hagués demà. Em pregunto que si els que varen fer efectiu el “a por ellos” no haurien de ser vacunats per l’Estat.\nDe fet no s’està complint el programa estatal de vacunacions atès que les forces de seguretat haurien de vacunar-se en el grup 6 de prioritats, quan en realitat s’estan vacunant ara molt abans que moltes persones del grup 5 de les qual només s’està vacunant als majors de 80 anys, però no s’ha vacunat a les persones de entre 70-79 anys, ni a les de entre 60-69 anys que també estan integrades en aquest grup 5. Tot plegat un desgavell, un autèntic garbuix i una absoluta manca de transparència.\nÉs per això que el departament de Salut ens hauria d’informar del nombre de vacunes rebudes, de les administrades per franges d’edat i de les que queden en estoc. Així veuríem la manca d’equitat d’un pla de vacunació que respon més aviat a l’interès dels governs a quedar bé davant dels funcionaris, encara que per això s’hagi de saltar les prioritats que ells mateixos havien establert.\nJa sabem que tenim un problema greu amb el subministrament de les vacunes per part dels laboratoris, però sabem també que hi ha tot un seguit de personatges, alguns públics, d’altres de l’àmbit privat, que saltant-se tota normativa ja han estat vacunats. També a Catalunya.\nQuan la incompetència domina a Salut, aquestes situacions esdevenen normals, i les injustícies i les trampes formen part de la “nova normalitat”. Si algun cosa ha de quedar clara per el futur, com a aprenentatge d'aquesta pandèmia, és que mai més es pot estructurar un departament com el de Salut només amb criteris polítics. Cal a més incorporar-hi el factor professionalitat.\nPublicat per Ricard Bosch a 13:10 Cap comentari:\nDesori de les vacunacions a Catalunya, amb una man...


Un pub amb un pi centenari plantat al mig\nSkull és un dels bars més mítics per sortir de festa a Platja d’Aro i el trobareu fàcilment per les icòniques lletres de neó de l’entrada. El local no podria tenir més personalitat i si hi ha alguna cosa que hi crida l’atenció és el pi centenari que hi ha “plantat” a les rajoles de terra a davant de la barra i que travessa el sostre del local com si es tractés de la icònica mongetera màgica que s’enfila cap al cel.\nA aquest trencador element decoratiu, sumeu-li una música canyera, un futbolí més que sol·licitat i una bona carta de begudes entre les quals destaca l’escudella, que serveixen en un cossi i amb un cullerot. No sabem ben bé què porta perquè és secret de la casa, però és com la poció màgica de l’Astèrix que us dispararà per tota la nit.\nCarrer Pineda del Mar, 21


El cap de Govern, Xavier Espot, ha encapçalat la benedicció del bestiar a Setúria, una festa que reconeix la tasca dels ramaders\nEspot aposta pel relleu generacional al sector agrícola\nEl cap de Govern, Xavier Espot, juntament amb els cònsols de la Massana, consellers de la parròquia i diverses autoritats\nActualitzada 26/06/2019 a les 18:16\nEl cap de Govern, Xavier Espot, ha encapçalat la festa del reconeixement de la tasca dels ramaders amb la benedicció del bestiar, que passa a pasturar a la muntanya durant els mesos d’estiu. Espot ha manifestat aquest migdia a Setúria la importància de diversificar el sector agrícola i "garantir un relleu generacional que permeti la continuïtat del sector i el manteniment de les pastures". Més de tres-cents caps de bestiar, entre ovins i equins, i unes set-centes ovelles pasturaran aquest estiu a les muntanyes massanenques. A la festa també hi ha assistit el Cònsol Major de la Massana, David Baró, la Cònsol Menor, Olga Molné, així com consellers de la parròquia i diverses autoritats.\nAquesta temporada hi ha diverses novetats al sector, com un ramat d’ovelles que pasturarà a la unitat pastoral del Comaprosa, més amunt del refugi, amb la finalitat de netejar el sotabosc i els prats per evitar el risc d’incendi i conservar la biodiversitat. Per evitar que el bestiar surti més enllà dels límits de les pastures s'ha construït un pas canadenc a la zona de Percanela, a Arinsal, i es preveu millorar el tancat de Setúria. També es renovaran les instal·lacions de sanejament de la pleta, així com tres coms situats dins la zona de pastures i es recuperarà un tram de l’empedrat del parc natural del Comapedrosa per millorar l’accessibilitat tant de les persones com del bestiar.\nQuina por que tenen elsde DA de perdre les comunals a Ordino amb elseu amiguet Mortés,tots els partins politics n conscients de conservar generacionalment l'agriculyura,peròell sap bé que no dependráde de nosaltres.(TABAC_UE)\nI no han convidat la Guàrdia Civil i els Gendarmes?.\nUi,ui,ui, andurranets, que us tiraran les oreilles...


Arriba la Festa Major d’Hivern 2021 – ger\nQui ens havia de dir que preocupats per tenir dues festes a l’any, quan la pandèmia ens en roba una ens emprenyem. La veritat és que estem totes una mica tacades i tenim les emocions a flor de pell, tant que una de les virtuts de la festa aflora com mai. La Festa Major aporta a la comunitat molt i a vegades dins la normalitat aparent aquesta aportació ni la considerem ni la sentim amb tota la força que té.\nQue no poder celebrar la festa major o no fer-ho com voldríem ens generi controvèrsies, mal estar o disgust no és només coses del confinament, és la conseqüència directa de veure com de dèbil i fràgil de fràgils és tot plegat i com resulta d’important el fet de poder-nos aplegar com a comunitat al voltant d’una celebració. La festa major té aquesta màgia, ens aplega a totes les persones que conformem la comunitat i ens crida a manifestar-ho alegrament per carrers i places. Ho fem participant en balls, aplegant-nos al voltant d’una figura festiva, ajuntant-nos en una taula ben parada, trobant-nos en llocs sagrats i tel·lúrics, encaixant-nos mirades i somriures, entonant melodies conegudes o fent-nos l’amor en els rituals festius.\nPer això és important, tot i la necessitat de la prevenció i precaució davant la pandèmia, aportar a la festa elements, esqueixos, petites clarianes en les quals ens puguem aplegar i emmirallar amb totes les mesures que calgui però també amb totes les emocions.\nI aquesta és la voluntat en oferir-vos aquest petit programa d’actes. Viure la festa i cuidar-nos per enfortir de la millor manera la comunitat.\nNewer Post Programació d’hivern 2021\tOlder Post La nit de Reis és de totes


L'Ànima de La Passió: homenatge als col·laboradors - La Passió d'Olesa de Montserrat\nL’Ànima de La Passió: homenatge als col·laboradors\nDesprés de mesos de preparatius, aquest 2020 no ens ha estat possible representar La Passió. Però no volem que acabi l’any sense una dosi de la nostra passió. És per això que convidem a tots els col·laboradors de l’entitat a formar part d’un gran acte de retrobament, el proper diumenge 13 de desembre al teatre:\nTeixint versos: lectura dramatitzada de textos de La Passió. Xavi Povill, Ignasi Campmany i Pilar Puimedon han revisitat els textos per explorar-ne possibilitats dramatúrgiques dins de la narrativa escènica contemporània. Podrem gaudir d’aquest exercici creatiu de la mà d’un grup de col·laboradors i col·laboradores que pujaran a l’escenari per fer-ne lectura.\nLliurament d’insígnies i diplomes als premiats d’enguany.\nCaldrà reservar l’entrada prèviament a través d’aquest formulari. Els dies 10 i 11 de desembre també us hi podreu inscriure a la Secretaria. La recollida d’entrades es podrà fer a la Secretaria els dies 10 i 11 de desembre a la tarda o bé a la Taquilla el mateix dia de l’espectacle de 9 a 10.30h. L’aforament és limitat i hi haurà una entrada per carnet de col·laborador.\nCaldrà dur la mascareta posada i es respectaran les mesures de seguretat i distància en tot moment. Es prega arribar 30 minuts abans de l’inici de l’espectacle per tal de començar amb puntualitat, ja que l’entrada de públic serà esglaonada.


Holiday home Vinderup 34 Vinderup Dinamarca - Ofertes d'hotels amb els MILLORS DESCOMPTES EN LÍNIA\n-, Snodder, Vinderup, Dinamarca - Veure al mapa\nMés informació sobre Holiday home Vinderup 34\nTant si es tracta d'un viatge de plaer com si és de negocis, Holiday home Vinderup 34 és una elecció d'allotjament magnífica quan visiten Vinderup. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Holiday home Vinderup 34, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos Zones públiques amb Wi-Fi, aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Vinderup, el Holiday home Vinderup 34 és el lloc perfecte per una estimulant i emocionant escapada.


Ful·lerens | CatQuímica.cat | Pàgina 2\nBrowsing All Posts filed under »Ful·lerens«\nSetembre 28, 2011 per miquelsola\nEn una entrada anterior ja vàrem donar la definició de metal·loful·lerè endoèdric (EMF). Es tracta de ful·lerens que tenen una espècie metàl·lica encapsulada en el seu interior. En el cas que l’espècie tancada a l’interior sigui un clúster metàl·lic els anomenem metal·loclusterful·lerens endoèdrics (MCFE). El primer MCFE aïllat va ser el Sc3N@C80, descobert per Harry C. […]\nQuímica per millorar les propietats del grafè\nSetembre 24, 2011 per miquelsola\nEl grafè és un material bidimensional (Figura 1) que es genera a partir de l’exfoliació de les capes de carbonis d’una peça de grafit amb un tall de cinta adhesiva. O si voleu el grafit és el resultat d’apilar una sobre l’altra moltíssimes capes de grafè. En aquest mateix bloc, s’han publicat diferents notícies sobre […]\nLi ha sortit un gra al meu nanotub!\nAgost 31, 2011 per miquelsola\nEn un article recent publicat al número de 14 d’agost del 2011 de la revista Nature, Khlobystov i Bichoutskai de la Universitat de Nottingham mostren per primer cop que els nanotubs també poden reaccionar per la part interna de la seva estructura. Dels nanotubs ja en varem parlar en una entrada anterior. Allà varem mostrar […]\nAgost 29, 2011 per Laia\nAquesta és una entrada per a aquells que els agradi entretenir-se amb la química, ja que a continuació trobareu algunes opcions de passatemps on aquesta ciència és la protagonista. Si el que es vol és obtenir un ful·lerè de paper, es tracta de descarregar-se un pdf, retallar l’estructura i construir-la. Aquest document el podeu trobar […]\nC2 en totes les seves formes\nAgost 27, 2011 per miquelsola\nEn el seu llibre “The same and not the same” Roald Hoffmann, premi Nobel de Química de 1981, poeta i excel·lent divulgador de la Química, dedica un capítol a l’espècie química C2 titulat “C2 in all its guises“. Si us interessa, aquest capítol en format pdf us el podeu baixar de la xarxa. En el […]\nMai 10, 2011 per miquelsola\nEls nanotubs són estructures de carboni en forma de tub de mida nanomètrica. Es poden considerar derivats dels ful·lerens. Les primeres evidències de la seva existència daten de l’any 1952 però el descobriment oficial que li va valdre el premi Princep d’Asturies de 2008 el va fer l’any 1991 Sumio Iijima. Els primers nanotubs coneguts […]\n11a Foto Química de la Setmana\nMarç 13, 2011 per Pep Anton Vieta\nAbans d’ahir, divendres 11 de març, el Dr. Harold Kroto, Nobel de Química 1996 pel descobriment dels ful·lerens, va venir a la Universitat de Barcelona a fer una conferència. Allà, en territori desconegut, ens vàrem trobar uns quants estudiants de Química a la Facultat de Ciències de la Universitat de Girona (des de “ungraduates” fins […]


Diari d'un mestre d'escola: Projecte Berlín 2011: Berlin Olimpiastadium\nUna visita que pot resultar molt interessant.\nA destacar: La torre reconstruïda (1960-62) del Glockenturm, el Reichssportfeld (Werner March, 1934-36), El Langemarchhalle, el Maifeld, el Waldbühne, l'Sportforum i l'Estadi Olímpic (la construcció més coneguda).\nBy S-Bahn: S 5 or S 75 to "Pichelsberg"-station and 3 min.walk\nJoseph Goebbels and Adolf Hitler - Speech in Olympia Stadion 1937\nLa Campana Olímpica, maltractada durant els darrers dies de la Segona Guerra Mundial i amb posterioritat\nEl Langemarck, memorial dedicat als joves alemanys que van morir durant la Primera Guerra Mundial\nTres vistes aèries de la zona de l'Olimpiastadion. Al primer mapa es pot observar (a la dreta de la imatge) la Porta de Brandenburg.\nPublicat per Un mestre d'escola a 12:50\nEtiquetes de comentaris: Berlín, Projecte Berlin 2011, Vídeos


Tots els col·lectius de Fogueres tindran un descompte a la Fira Taurina 2022\nL'empresa taurina signa un conveni amb la Federació i els foguerers i barraquers tindran fins a un 50% a la Fira de Fogueres.\nL'empresa de la Plaça de Bous d'Alacant i la Federació de les Fogueres de Sant Joan, a través de la seua presidenta Toñi Martín-Zarco Marín, han arribat a un acord per a la posada a disposició de tots els col·lectius de la festa de Fogueres d'un abonament per a la Fira taurina del 2022 amb un descompte extraordinari.\nTotes les fogueres i les barraques de la ciutat i tots els membres de la Federació de Fogueres podran gaudir d'estes descomptes en sol. Els descomptes oscil·laran entre un 30% i un 50% segons la convocatòria de les entitats festeres.\nAmb esta iniciativa es pretén estrènyer els llaços entre el col·lectiu foguerer i la Fira Taurina com a motors de la festa, en una fira taurina de referència i amb els millors cartells del panorama taurí actual.\nLa presència dels foguerers i barraquers a les esteses de la Plaça donaria un colorit i personalitat única a la fira i la seguirà consolidant com la fira més important del mes de juny i la nostra Festa com la referència del Mediterrani.\nEls abonaments podran sol·licitar-se a través de l'email [protegit per correu electrònic] oa les taquilles de la Plaça de Bous, indicant en el moment de la sol·licitud, a quina associació de foguera o barraca pertany.


Actors creadors – ESCAC – El cine no se estudia, se aprende\nActors – Creadors\nEl curs de MADS i ESCAC neix amb el propòsit d’atendre les necessitats dels intèrprets i de la indústria audiovisual.\nSi com a artista de la interpretació has sentit la necessitat de no ser únicament el vehicle gràcies al qual s’expliquen històries, si has sentit la inquietud de ser generador de ficció en qualsevol dels seus formats, aquest curs per a actors creadors t’ofereix aprendre, de la mà de professors i professionals en actiu, eines per a fer realitat la teva idea i convertir-la en un projecte produïble.\nTant MADS com l’ESCAC són llocs d’aprenentatge actiu, i això és el que aquest curs t’ofereix: fer, explorar la teva creativitat, donar forma a la teva necessitat d’explicar, de compartir. L’actuació es convertirà en la porta per a convertir-te en el creador/al fet que sents que pots ser.\nEn aquest curs podràs treballar amb companys/as amb les teves mateixes inquietuds, i trobar un ambient segur on poder experimentar la teva creativitat en llibertat.\nLa indústria demanda líders artístics, artistes emprenedors, amb coratge creatiu, que prenguin les seves pròpies decisions per a així crear un projecte únic. Aquesta és la clau del Curs per a Actors Creadors, l’únic curs en el qual actors i actrius experimentaran la seva creativitat no sols interpretant, sinó activant totes les facetes dels seus projectes: sent els generadors d’històries des de l’origen, aprenent a donar-li forma, i el més important, tenir la possibilitat de presentar-lo a la indústria.\nTindràs l’oportunitat de conèixer l’experiència d’intèrprets que van passar pel mateix procés que tu i que ara són generadors imprescindibles per a la indústria de la ficció.\nAquest curs és l’únic que posa l’accent en la importància d’explicar històries des del punt de vista de l’intèrpret, una altra manera d’explicar clarament demandada per una indústria famolenca de nova ficció, idees i personatges. La indústria serà aquí per a escoltar-te.\nTitulació: Actors – Creadors per MADS\nInici del curs Barcelona: Febrero 2023\nEl programa proporciona als participants les eines per a crear, desenvolupar i produir, projectes audiovisuals propis, en solitari o en col·laboració amb altres professionals.\nIntèrprets que desitgin portar la seva carrera al següent nivell, davant i darrere de les càmeres.\nPersones que desitgin descobrir al creador que porten dins i trobar la seva pròpia veu.


Ni volar, ni anar a l'institut: continua la repressió de les dones a l'Afagnistan - À Punt\nEl govern talibà ha decidit que les dones ja no poden pujar a un avió sense un acompanyant masculí, tenen prohibida l'educació secundària i no poden compartir parcs amb els homes\nMestres afganeses durant una protesta prop de l'entrada del Ministeri d'Educació per a alçar la veu pels seus drets / Stringer (Efe)\n27 de març 2022 - 18:26\nA l'Afganistan empitjora la situació de les dones per la repressió del govern talibà. Les afganeses ja no poden volar en avió sense un acompanyant masculí, tenen prohibida l'educació i d'aquest diumenge se'ls ha prohibit també que compartisquen parcs amb els homes.\nAquesta setmana, la guanyadora del Premi Nobel de la Pau el 2014, Malala Yousafzai, ha criticat la recent decisió del govern talibà de prohibir l'educació a les dones. En el Fòrum de Doha Yousafzai ha demanat a la comunitat internacional que no es reconega el règim dels talibans mentre maltracte les dones i les xiquetes.\nLa guanyadora del Premi Nobel de la Pau, Malala Yousafzai, en el Fòrum de Doha, Qatar / Noushad Thekkayil (Efe)\nMalgrat les seues promeses d'obertura per a "adaptar" la seua educació a la llei islàmica o xaria, els talibans han decidit aquesta setmana mantindre el tancament de les escoles per a les xiquetes de secundària. En la seua primera estada en el poder, entre 1996 i 2001, els fonamentalistes seguiren una rígida interpretació de l'islam que els va portar a prohibir l'assistència femenina a les escoles i a recloure les dones en la llar.\nJamila Hussan (periodista exiliada): "Per favor, no s'obliden de l'Afganistan"\nUn motiu més que afegir a les protestes que s'estan fent en diverses ciutats del país des de dimecres. Aquest dia, les estudiants de secundària tornaren als instituts després de huit mesos, però les van enviar a casa sense rebre ni una sola classe.\nEls talibans segreguen per sexes els parcs\nAquest diumenge, a més, talibans han segregat per sexes els parcs de la capital afganesa, prohibint a homes i dones compartir aquests espais públics.\nEl Ministeri per a la Propagació de la Virtut i la Prevenció del Vici del govern interí dels fonamentalistes ha anunciat que els jardins i parcs d'atraccions de Kabul estaran reservats durant quatre dies a la setmana únicament als homes, i els tres restants a les dones. Les autoritats han indicat que les persones que incomplisquen la llei seran castigades.\nAquesta és una més de les limitacions imposades pels talibans des que van arribar al poder. El desembre passat, el Ministeri de la Virtut va prohibir a les dones viatjar sense vel i sense acompanyant masculí en els taxis de Kabul, que tenen vetada la música dins dels vehicles.\nEls talibans prohibeixen a les dones de Kabul anar en taxi soles o sense vel


Cotxes moderns, però vulnerables\n09 maig 2021 00:38\nLlorenç Valverde | 20 juny 2010\nSense cap raó ni lligam aparent entre ells, les botzines d'un centenar llarg de cotxes aparcats a la ciutat d'Austin, a Texas, varen començar a sonar devers la mitjanit d'un dia del passat mes de març. Als sorpresos propietaris d'aquests cotxes no els va quedar més remei que desconnectar la bateria per aturar aquell renou molest i preocupant, atès el nombre de vehicles involucrat. La policia va entomar l'afer per descobrir ben aviat que existia una connexió entre els vehicles que havien començat a sonar, i que no era altre que tots duien instal·lat un sistema d'una empresa determinada que permetia bloquejar el cotxe a distància, és a dir, aturar-ne el motor i impedir que l'usuari el pogués tornar a posar en marxa.\nAquest és un mètode que ha esdevingut força habitual als Estats Units per combatre la morositat en el pagament dels terminis d'un cotxe, atès que retirar el vehicle a un comprador que no paga pot arribar a ser complicat per al venedor. És així que el contracte de compra inclou una clàusula en la qual el comprador accepta la instal·lació d'un dispositiu bloquejador i, d'aquesta manera, el venedor pot impedir que el client morós s'aprofiti del bé que no està pagant. Un cop feta la descoberta que tots els cotxes involucrats en l'incident d'Austin duien aquest sistema, la següent passa va ser fàcil: buscar qui tenia accés al control del sistema i qui podia tenir raons per perjudicar l'empresa que el gestionava.\nTot plegat va acabar assenyalant un jove de vint anys que havia estat acomiadat de forma fulminant setmanes enrere, el qual continuava tenint accés al sistema, perquè des de l'empresa no havien canviat les contrasenyes corresponents. Tot indica que el jove en qüestió havia modificat les possibilitats de bloqueig per activar les botzines. És clar que el jove està processat i, si queda cap vestigi de seny a l'empresa, el responsable de seguretat dels sistemes d'informació haurà estat acomiadat d'una forma encara més fulminant que el jove de la malifeta.\nTanmateix, l'afer no ha quedat aquí, ja que ha servit per amplificar i donar força a algunes veus, tímides fins al moment, que advertien dels perills inherents a la progressiva informatització dels cotxes, una informatització que augmenta de sofisticació - i també la vulnerabilitat- a mesura que augmenten les prestacions del vehicle. És ben sabut que ja fa estona que els cotxes moderns estan equipats amb controladors informàtics que tenen cura d'alguns sistemes importants, per exemple els frens, i que, sovint, el diagnòstic d'una avaria passa per endollar el cotxe a un ordinador i executar un programa, el qual justament comprova si els diferents controladors funcionen com toca.\nDoncs bé, un equip d'investigadors americans han volgut comprovar fins a quin punt són segurs aquests sistemes i, amb aquest objectiu, han endollat un simple ordinador personal a la connexió per diagnosi que duen diferents models de cotxes i, mitjançant enginyeria inversa, han estat capaços d'alterar aquests controladors, inclosa la desactivació dels frens, mentre el cotxe anava circulant.\nDels resultats d'aquest i d'altres experiments similars, una de les primeres conclusions que se'n deriven és que cal un acord entre tots els fabricants per tal de definir i implementar uns estàndards de seguretat adequats a la gravetat de les conseqüències associades a la feblesa d'aquests sistemes. N'hi ha que diuen que no hi ha motiu per regirar-se gaire, atès que per a aquestes proves ha estat necessari accedir al vehicle per endollar-hi l'ordinador, però l'exemple d'Austin demostra que una vegada que obres una porta, com ara la del sistema de blocatge per a morosos, queden compromesos tots els sistemes del cotxe i que cal no oblidar que una de les innovacions que ve de camí és, justament, que els cotxes tinguin connexió a Internet; és a dir, que si no hi posen una mica d'esment, la cosa pot convertir-se en un malson generalitzat.\nEn definitiva, sembla que per a aquest sector s'està obrint un nou camp de batalla entre els crackers -els qui es dediquen a accedir a sistemes sense autorització i per fer malifetes, sovint tendenciosament anomenats hackers- i els hackers o mestres d'aixa, és a dir, aquells experts informàtics que són capaços d'estirar fins al màxim les possibilitats que ofereixen els ordinadors, més enllà de les previsions dels seus creadors, i descobrir-hi, així, "funcionalitats" no previstes. Em fa molt l'efecte que la indústria automobilística comença a necessitar els serveis dels millors dels segons si no vol quedar en mans dels primers. I més que la indústria, som els usuaris els qui ho començarem a necessitar ben aviat. Fet i fet, ens hi jugam la nostra seguretat física.


Termes & Condicions UA-51525612-1\n~~Condicions d'accés al lloc web i ús dels productes i serveis.\nL'accés al lloc web de Iutopia és gratuït sense perjudici que l'adquisició de determinats productes i serveis o, si escau, continguts que aquesta companyia ofereix estigui subjecte als preus estipulats en les condicions particulars de cadascun.\na) No utilitzar cap dels serveis, productes i/o continguts que Iutopia posa a la seva disposició, per mitjans o amb fins il•lícites, o expressament prohibits en les disposicions o els efectes de les quals puguin vulnerar o lesionar drets, interessos o béns de Iutopia o de tercers.\nb) Abstenir-se de realitzar qualsevol activitat que pogués danyar, sobrecarregar, deteriorar o impedir l'activitat normal del lloc web de Iutopia, així com d'obtenir els continguts facilitats en el lloc web per mitjans il•lícits, fraudulents, robatori o plagi dels mateixos, de conformitat amb el que estableix la normativa d'aplicació.\nc) No fer un ús il•lícit dels productes, serveis i/o continguts o que pugui suposar un perjudici per a Iutopia. Per tant, l'usuari s'abstindrà a títol no limitatiu, de modificar, copiar, distribuir, publicar, cedir i/o a vendre qualsevol informació o aparença concernent als productes, serveis i/o continguts, facilitats per Iutopia a través del seu lloc web. En cas que l'usuari causés danys a tercers, per fer ús de qualsevol producte, servei, contingut i/o eina facilitat a través del lloc web, o per fer-ne ús indegut, l'usuari exonera expressament Iutopia de qualsevol responsabilitat que li pogués ser imputada. A aquest efecte, l'usuari assumirà la responsabilitat única i exclusiva que pogués derivar-se com a conseqüència de l'anterior.\nIutopia, a fi de garantir els drets en compliment d’aquestes condicions i el respecte a la legislació vigent, podrà:\nb) Interrompre temporalment el servei sense preavís i en qualsevol moment per raons tecnològiques o legals que seran convenientment justificades en el lloc web.\nd) Modificar el contingut dels productes, serveis i/o continguts que integren el lloc web, sense necessitat de comunicar-ho prèviament, quan per raons de la seva activitat així ho consideri convenient. Així mateix, es reserva el dret de no concedir l'accés als serveis, productes, continguts i/o eines, sense previ avís, a qualsevol usuari que contravingui el que es disposa en aquestes condicions.\ne) Suprimir o retirar dels diferents serveis, productes i/o continguts oferts a través de pàgina web tota la informació que pogués ser il•legal o simplement ofensiva.\nf) Comunicar als òrgans competents que actuïn en l'exercici de les seves competències, les conductes, activitats o dades presumptament il•lícites de les quals Iutopia tingui coneixement.


El cant de les estrelles - LLEIDART ENSEMBLE\nImatge cedida per l'Observatori del Montsec per a l'ocasió.\nCorals participants i directors:\nCor de Cambra de l’Auditori Enric Granados, Xavier Puig\nCor de Cambra Joliu, Enric Navàs\nCoral Cants i Rialles, Gemma Naranjo\nCoral Estel del Cercle de Belles Arts, Gemma Naranjo\nCoral Llum de Veus, Agustí Ardanuy\nCoral Maristes Montserrat, Gerard Riu\nCoral Sícoris, Blanca Julià\nCoral Xiroia, Blanca Julià\nPetit Cor de La Catedral, Joaquim Mesalles\nSchola Cantorum, Joaquim Mesalles\nHomenatge coral a Enric Granados\nDes de la delegació de les Terres de Lleida de la Federació de Corals i Entitats Corals de Catalunya es va considerar que les corals de la ciutat de Lleida membres de la federació no podien quedar al marge d’una celebració tant important com la del centenari de la mort del gran compositor lleidatà. Un homenatge que va comptar amb la participació de bona part de les corals de la ciutat que el va veure néixer així com la interpretació musical per part del grup de reconegut prestigi LleidArt Ensemble. Més de 300 persones, totes dirigides per un altre lleidatà, el Pedro Pardo.\nA la primera part es van interpretar les sis primeres danses espanyoles que Granados va compondre per a piano i que li van obrir el camí de la fama. Per aquesta ocasió, Pedro Pardo va realitzar un arranjament per a grup instrumental on el piano no deixa de ser-hi però el so de la flauta, el clarinet i les cordes hi aporten un color especial.\nLa segona part del concert és un homenatge coral a Enric Granados en molts sentits. No només perquè el van cantar les corals de Lleida sinó perquè també s'hi van interpretar obres del mateix compositor o molt relacionades amb Granados. El concert va cloure amb la que és sens dubte l’obra coral més important de Granados, el Cant de les estrelles. Es va estrenar al Palau de la música el 1911 amb l’Orfeó Català i és una obra de text anònim amb triple cor, piano i orgue. En aquesta ocasió, les corals de Lleida en van fer una nova versió, arranjada expressament per l’ocasió pel propi director del concert, Pedro Pardo, on l’orgue es va convertir en ensemble musical i on el piano seguia sent el màxim protagonista d’aquesta obra que és en realitat un veritable concert per a piano i cor.


Vaga indefinida a Nissan contra l'amenaça de tancament\nVaga indefinida a Nissan contra l’amenaça de tancament\nEl comitè d'empresa de Nissan que representen a les plantes de Zona Franca i Montcada anuncien la decisió de seguir endavant amb la vaga indefinida convocada per a demà, 4 de maig, data en què està previst es reprengui la producció.\nDesprés d’haver mantingut una reunió amb la direcció de l’empresa, el comitè d’empresa de Nissan ha comunicat que l’únic objectiu de Nissan és reprendre la producció per a fabricar les ultimes 1.300 unitats d’un model compromès amb Mercedes i alguns centenars més d’unitats que es vendran com a marca Nissan a l’Orient Mig per a després ser acomiadats per raons productives.\nEl comitè denuncia també que l’empresa no garanteix el nivell d’ocupació actual, per tant, enfront l’absència de garanties minimes per a que tota la plantilla pugui reprendre l’activitat, la vaga anunciada segueix dempeus.\nLa convocatòria de vaga sota el lema “Només volem tenir treball, #FuturoParaNissanYA” i en la que més de 3000 treballadors estan cridats a seguir-la a partir de demà, es realitza davant els creixents temors sobre el tancament de la factoria a Catalunya. Ja abans de l’esclat de la Covid-19 estava funcionant a només el 25% de la seva capacitat per la falta d’un pla de viabilitat de futur que la plantilla porta molt temps exigint.\nEt pot interessar: Negres nuvolots de tancament sobre la planta de Nissan a Barcelona\nEl comitè informa també que previament ja havia tractat de conèixer els plans de l’empresa en una reunió urgent sol·licitada per tots els sindicats, (Sigen-Usoc, CC.OO i CGT) i que es va celebrar amb una falta de respecte absoluta, en no estar present Genís Alonso, conseller i director general de Nissan España.\n"El que no estem disposats a fer és venir a treballar unes setmanes posant la nostra salut en joc perquè després ens tornin a tancar", i afegeixen: “Ens volen portar al tancament aprofitant que estem confinats i no ens podem mobilitzar”. Segons Miguel Ruiz (Sigen-Usoc) "es comenta que el tancament està decidit i ningú el desmenteix".\nEl tancament de la fàbrica, si arribés a efectuar-se, afectaria les plantes satèl·lits de Montcada i Reixach i Sant Andreu, ambdues a la província de Barcelona i a 3.500 treballadors i treballadores directes i un total de 25.000 famílies d’empreses externes i subministradores.\nPer altra banda, la multinacional està pensant en traslladar la producció a la planta de Sunderland, a Regne Unit, on Nissan ha efectuat recentment inversions per valor de més de 4.500 milions d’euros.\n“La situació que travessen les Plantes de Nissan a Espanya no és nova, des de fa anys veiem com ens han anat baixant les produccions i eliminant vehicles que fabricàvem sense tenir un substitut. Malgrat tot això, el camí recorregut ha tingut un alt preu per a les treballadores i treballadors de Nissan que hem realitzat un gran esforç cada vegada que se’ns l’ha demanat. Moltes vegades sacrificant drets laborals, minvaments econòmics, augment de ritmes, retallades de descansos, i una infinitat de coses més, sense que això es traduís mai en una estabilitat. Cada any tocava salvar la Fàbrica”.\nÉs clar que el cedir una vegada i una altra davant les patronals en les seves pretensions, lluny d’acontentar-los, alimenta cada vegada més les seves ambicions a costa d’anar perdent drets i conquestes.\nLa plantilla se sent desprotegida i per això intentarà estendre la vaga a la resta de plantes de la signatura nipona en l’Estat espanyol (Àvila i Els Corrals de Buelna a Cantàbria). “La nostra inquietud per mantenir l’ocupació ha anat en augment”, han manifestat.\n“No estem disposats a que ens usin per a treure les produccions que els interessa per a complir els seus contractes i després ens deixin tirats. No es pot permetre que una multinacional com aquesta que al costat de Renault formen l’aliança més potent econòmicament del sector de l’automòbil, utilitzi la catàstrofe d’una pandèmia per a deixar a milers de famílies en l’atur”.\nEn el mateix comunicat deixen clar que s’oposaran als plans de l’empresa amb la vaga i fan una crida per demanar "el màxim suport institucional i social per a revertir aquesta situació i obligar l’Empresa a posicionar-se. Nosaltres ja hem posat damunt de la taula les nostres armes, que, en aquests moments és la vaga, i serà de caràcter indefinit fins que no es defineixi el nostre futur. Si la Direcció pensa que per estar confinats ens quedarem quiets i podran fer el que els doni la gana, s’equivoquen i molt.”\nEnfront això és necessària la unitat i l’organització de tots les i els treballadors de la fàbrica, que puguin decidir de manera directa i democràtica un pla de lluita per a enfrontar-se a l’intent de tancament, així com la màxima solidaritat de totes les organitzacions sindicals, socials i polítiques d’esquerra. No som material descartable. Les nostres vides valen més que els seus beneficis.


Ronda Highbay llum LED magatzem il·luminació Fxiture de grues amb parèntesi i fàbrica de Sensor de moviment Zigbee d'estiu i proveïdors - fets la Xina - FIREFLIER\nCasa > Producte> Llum LED alta badia > UFO LED High Bay Light\nRonda Highbay llum LED magatzem il·luminació Fxiture de grues amb parèntesi i Sensor de moció Zigbee d'estiu\nLa badia d'alta UFO LED de Fireflier il·luminació és una nova generació de compacte, lluminària de baix perfil, proporcionant la majoria energia eficient i rendible manera de substituir la tradicional 400W HID il·luminació de magatzem. Utilitzant el complement Nichia LED xips i conductor de Meanwell, Fireflier ' s UFO LED alta badia...\nLa badia d'alta UFO LED de Fireflier il·luminació és una nova generació de compacte, lluminària de baix perfil, proporcionant la majoria energia eficient i rendible manera de substituir la tradicional 400W HID il·luminació de magatzem.\nUtilitzant xips de complement Nichia LED i Meanwell conductor, Fireflierand #39; s UFO LED alta badia combina alta eficiència de 150 lúmens/Watt amb manteniment de llum extremadament llarg.\nLa seva versatilitat a través de tres diferents wattages (80W 100 w, 120W 150Wandamp; 200W) significa que pot ser instal lat en una àmplia gamma d'entorns. A més la classificació amb protecció IP65 protegeix de la humitat i pols.\nMicroones de moviment i Sensor clar\nOpcionalment disponible és nostre sensor innovador, avançades, que automàticament canvia la alta badia, o fora d'estalviar energia.\nDetecta el moviment i la llum i a diferència de sensors infrarojos, treballarà en àrees més grans i una àmplia gamma de temperatures.\nEspecificacions del producte(Microwaveandamp, sensor de llum disponible)\nPC lent amb 60°, 90 ° o 120° amb coberta de vidre temperat\nNichia 3030(130LM/W) 3030(150LM/W) o Philips\nLent AL + PC\nBlanc (4000K) 、Natural blanc (5000K) 、 fresc blanc neutre (5700K)\n3 en 1 atenuació (PWM, 1-10V, Resistor) o atenuació de Dali\n261 * de * 261 118 mm\n261 * de * 261 172 mm\nPot ser el UFO alta badia llum PORTAT amb sensor de microones normal, el sensor de microones graduables o sensor de llum.\nBenvinguts a comprar la ronda highbay llum PORTAT magatzem il·luminació fxiture de grues amb parèntesi i zigbee sensor de moció de llum de la fàbrica. Som un dels principals fabricants i proveïdors de diferents productes d'il·luminació fets la Xina. Vostè pot estar segur per contactar amb nosaltres.\nHot Tags: highbay ronda làmpada LED magatzem il·luminació fxiture per a grues amb parèntesi i zigbee llum sensor de moció, a la Xina, fabricants, proveïdors, fàbrica, comprar\nLED plana baixa badia IP65 llum coberta impermeable ...\n500W LED Gymnasium 400W il·luminació LED estadi llum...\nL'aire lliure LED inundació llum 150W 200W COB Bridg...\nFins a 400W E39 E40 llum LED magatzem llums Edison b...\nEnlluernament baixa alta Rack magatzem llum amb Ies ...


Resposta a les preguntes relatives a les requalificacions de la graella salarial realitzades pel Ministeri de Funció Pública | Partit Socialdemòcrata\nRespostes a les preguntes amb resposta escrita del Govern relatives a les requalificacions de la graella salarial realitzades pel Ministeri de Funció Pública per la consellera general Judith Salazar (4-9-2019)\n1. Quin ha estat el procediment emprat? Sobre la base de quina norma?\nEl procediment emprat per a la revisió de llocs de treball s’ha iniciat a partir de les demandes efectuades per part dels secretaris d’Estat o Directors dels departaments de l’Administració general adreçades al responsable de la Secretaria d’Estat de Funció Pública i del Departament de Funció Pública.\nAquestes demandes han estat presentades al secretari d’Estat o responsable del Departament de Funció Pública, acompanyades d’una modificació de la descripció del lloc de treball.\nUna vegada el Departament de Funció Pública ha rebut les demandes dels directors dels diferents departaments, acompanyades de la documentació corresponent, aquest Departament ha procedit a trametre-les a l’empresa Humannova, contractada de conformitat amb la Llei de la contractació pública. El director d’aquesta empresa s’ha reunit amb el director del Departament i, quan ha calgut, amb la persona o les persones que ocupaven el lloc de treball, per tal de valorar, mitjançant un procés d’anàlisi de la descripció del lloc de treball, si les modificacions justificaven l’objecte de la demanda, en aquest cas, un canvi de nivell del lloc de treball en la classificació de l’Administració general.\nEl criteri de l’empresa Humannova s’ha fonamentat des de l’aprovació de la Llei de la funció pública, del 15 de desembre del 2000, en el fet que cada lloc de treball s’associa a un nivell intern de classificació equivalent a un nivell “Hay”, i cada nivell implica un conjunt de característiques organitzatives amb continguts diferenciables. Els nivells s’han determinat des d’aquell moment, en funció de tres factors i vuit elements de valoració que són els següents:\nExigència de Problemes\nLlibertat per actuar\nUna vegada realitzada la reunió del responsable d’ Humannova amb el departament concernit per efectuar l’anàlisi del lloc de treball, s’ha procedit a la valoració conjunta amb el responsable del Departament de Funció Pública i, posteriorment, l’empresa Humannova ha emès un criteri tècnic mitjançant un informe.\nA continuació, l’informe d’Humannova s’ha elevat al Govern per part de la ministra de Funció Pública i Reforma de l’Administració per a la seva aprovació.\nAquestes revisions del nivell del lloc de treball han estat realitzades seguint la pràctica habitual de la Secretaria d’Estat de la Funció Pública des de l’entrada en vigor de la Llei de la funció pública, del 15 de desembre del 2000, i tenint en compte l’evolució de molts llocs de treball a l’Administració general d’ençà que es van fer les descripcions en el marc de l’elaboració de la norma esmentada.\n2. Concretament, quin ha estat el criteri emprat per a determinar la pertinència de la revisió dels llocs de treball revisats?\nEl Ministeri de Funció Pública i Reforma de l’Administració ha valorat sempre la pertinència de les demandes de revisió de nivell segons el criteri tècnic dels directors dels departaments pel que fa als llocs de treball de les seves estructures orgàniques.\n3. Amb quin calendari i terminis s’ha procedit a aquesta revisió?\nEls processos de revisió de llocs de treball a l’Administració general s’han dut a terme de manera periòdica i progressiva en els decurs dels anys, per tal de satisfer les diferents demandes de directors dels departaments de l’Administració general, a mesura que arribaven al Departament de Funció Pública, així com per adaptar els llocs de treball de l’Administració general a les necessitats de les estructures orgàniques dels diferents Ministeris.\nPerò el gran volum de feina que va comportar l’elaboració de la nova Llei de funció pública, va requerir posposar aquesta tasca; que es va reactivar quan va ser aprovada la nova Llei. Així, durant aquest any 2019, amb la voluntat de donar resposta a una reivindicació històrica, que perseguia la recerca de l’equitat i l’adaptació a les noves necessitats que requerien aquests llocs de treball, es va procedir a la esmentada revisió.\n4. Quins han estat els llocs de treball revisats i a quins ministeris pertanyen?\nAdjuntem resposta en l’annex 1.\n5. Quants d’aquests llocs de treball revisats han estat requalificats o no i per quins motius?\n6. Quins són, per a cada lloc de treball, els efectes de la requalificació (nivell) i quins increments de nòmina comporten en cada cas individualment?\nDe conformitat a l’aplicació del que estableix la Llei 15/2003 del 18 de desembre, qualificada de protecció de dades personals i vist que, un cop feta la consulta necessària a l’Agència de protecció de dades, la publicació de la resposta a aquesta pregunta implicaria la vulneració de la protecció de dades personals, es convida a la consellera general a consultar la informació sol·licitada de forma directa al Ministeri de Funció Pública per tal de poder exercir el dret de tots els consellers generals d’accedir a la informació demanada, tal com estableix l’article 5 del Reglament del Consell General.\n7. Quin és l’augment (%) del pressupost del personal que suposa aquests increments de nòmina?\nL’increment del pressupost de personal per al 2019 ha estat del 0,19%. Aquesta dada recull l’increment del salari, l’increment del cost de les cotitzacions a la CASS i el corresponent augment de la paga de Nadal. Aquest càlcul, extret de les dades salarials personals i confidencials dels treballadors afectats per la mesura, podrà ser consultat de forma directa al Ministeri de Funció Pública de conformitat a l’aplicació de la llei 15/2003 del 18 de desembre, qualificada de protecció de dades personals i segons allò que estableix l’article 5 del Reglament del Consell General.\nNivell posició retributiva original\nNivell posició retributiva final\nAfers Socials, Habitatge I Joventut\ntècnic d'atenció social especialitzat en treball social\nEvolució del lloc de treball de treballador social\ntècnic d'atenció social especialitzat en educació social\nEvolució del lloc de treball d'educador social\nCap de l’Àrea de Sistemes de Informació de Benestar Social\nLloc de nova creació\nCap de l'Àrea d'Autorització i Acreditació i inspecció Social\nTreballador familiar sociosanitari\nPersonal de suport del CAI\nEvolució del lloc de treball\nAuxiliar de cuina del CAI\nAdministratiu de Patrimoni Cultural\nAdministratiu de Serveis General de Cultura\nTècnic administratiu d’Acció Cultural\nCap d’àrea de serveis general i entitats esportives\nTècnic d’esports extraescolar\nTècnic en microinformàtica i xarxes\nTècnic de Pressupost i Patrimoni\nFunció Pública i Simplificació Administrativa\nCoordinador del Servei de Tràmits\nCap de Projectes i Solucions\nTècnic de Front Office\nLa revisió no va comportar una modificació\nTècnic de Back Office Segon Nivell de Service Desk\nTècnic de Back Office Primer Nivell de Service Desk\nEvolució del lloc de treball de Tècnic de Sistemes\nEvolució del lloc de treball de Programador\nCap de Gabinet Jurídic de la Policia\nAssessor jurídic de la policia\nOperari de manteniment de policia\nResponsable de manteniment de policia\nServeis del Cap de Govern\nLletrat del Gabinet Jurídic


Decàleg de les emocions: 5+5 propostes per treballar el benestar emocional | Obrim l'educació\nBlog > Decàleg de les emocions: 5+5 propostes per treballar el benestar emocional\nDecàleg de les emocions: 5+5 propostes per treballar el benestar emocional\nLes emocions han vingut per quedar-s’hi! Els centres educatius estem en canvi constant i aquest confinament ens ha servit per avançar ràpidament en certs aspectes que segurament teníem presents, però que eren menys prioritaris.\nUn d’aquests canvis és donar-li un paper actiu a l’acompanyament per a l’aprenentatge de les competències emocionals. Passar d’una idea a l’acció molts cops ens resulta un repte, tenint en compte que les escoles són centres vius i que al llarg del dia a dia fem front a reptes més immediats, que no vol dir més necessaris per al desenvolupament. Però, amb el confinament la prioritat principal ha estat gestionar les emocions de les famílies, dels docents i de l’alumnat. Sota una mirada atenta hem pogut detectar emocions com la ràbia, la impotència, la resiliència, la solidaritat, la frustració, la por, la preocupació... darrera frases com: “tinc molta pena,” “no sé com organitzar-me”, “estic angoixat”, “enyoro als meus company@s”, “la meva mare és infermera i ara no viu a casa” “ara, em sé organitzar millor”...\nPer poder anticipar-nos i acompanyar, els centres escolars hem d’esdevenir entorns d’aprenentatge emocional aprofitant en tot moment les oportunitats que ens brinden les situacions reals que van apareixent.\nQualsevol moment és emoció! Doncs, hem d’aprofitar que les escoles també ho són perquè ofereixin estratègies per a l’aprenentatge de competències tan essencials com el reconeixement de les emocions, la seva gestió, l’actitud positiva, les relacions socials i la capacitat d’establir objectius. D’aquesta manera, podem gaudir del moment i l’oportunitat que se’ns brinda de forma natural, com a fonament per acompanyar el nostre alumnat i proporcionar-los eines per a afrontar els reptes de la vida, fent-los emocionalment més competents.\nPer aquest motiu, a l’IE Daniel Mangrané hem elaborat el Decàleg de l’acompanyament emocional. Aquest no només esdevindrà una guia molt útil i clara per a la tornada al centre, sinó que també ens servirà fer taca d’oli en tot aquest procés. Aquest decàleg consta de:\n1. Crea entorns agradables que permetin moments feliços i, també, sostenir emocions no tan agradables: por, tristesa, ràbia... La primera competència emocional fa referència a la identificació de les emocions. Molts cops sense adonar-nos o simplement per imitació de models tallem l’expressió de les emocions i evitem la seva identificació. Així que, hem d’evitar els “no passa res”, “no ploris”... i substituir-ho pels “Ja veig que et sents trist, enfadat, rabiós...” Com et puc ajudar?” “Jo quan estic trista” “Què necessites de mi?”…\n2. Facilita moments de grup: dinàmiques per poder practicar la comunicació, l’assertivitat, la cooperació, la diversió i la cohesió. Aquests dos mesos ens hem adonat de la necessitat que tenim com a éssers socials de relacionar-nos i...com ho hem trobat en falta!\nEl contacte social ha estat un dels aspectes que més s’ha vist afectat. De manera que, la tornada a l’escola ha d’enfortir la competència social, tal com fa esment un dels 7 principis de l’aprenentatge: “L’aprenentatge és de naturalesa social.”\nPer poder-ho fer possible hem de buscar espais i moments més enllà de l’aula i de la tutoria.\nAquesta manera de fer, forma part del nostre ADN, de manera habitual. Per exemple, d’una banda, hem confeccionat una proposta organitzativa que contempla un horari on hi ha tres parts diferenciades i coherents. Primerament un moment de dinàmica d’iniciació on es pot practicar la comunicació, la cohesió, la risoteràpia… Seguidament, d'un aprenentatge cooperatiu per adquirir les competències i objectius proposats. I, finalment, acabar en alguna tècnica de relaxació i/ de tancament (Punt 7 del Decàleg).\nD’altra banda, ens agrada convocar dinàmiques per cohesionar el claustre, com sortides a la natura, pràctiques de relaxació, d’expressió corporal, tallers artístics… En aquest context, hem hagut de reinventar-nos. Per aquest motiu hem convocat un claustre per retrobar-nos a nivell emocional, hem fet comissions específiques de trobada, especialment la de les emocions, o també hem participat en la celebració de diades com el Dia del Planeta i el dia TEA, on hem pogut compartir imatges i feedbacks a partir d’una premissa.\n3. Acompanya en l'expressió de les emocions a partir de diferents tipus de comunicació: verbal, artística, musical, física... L’expressió de les emocions s’inicia en saber escoltar i, fer-ho de forma conscient i present, implica saber comunicar. Aquesta comunicació ha d’anar més enllà de la comunicació verbal, de manera que, com a docents hem d’oferir la possibilitat de fer-ho en diferents llenguatges que arribin a tot l’alumnat. Ballar, dibuixar, córrer, fer psicomotricitat… implicarà que el docent i l’alumnat s’escoltin i s’observin més enllà de les paraules.\n4. Permet la identificació de les emocions posant-los-hi nom i a través de preguntes ajudadores: Quina va ser la situació? Què vas pensar? Què vas sentir? En quina emoció ho identifiques? Com vas reaccionar? Com ho faries ara?\nLes preguntes obertes evitaran respostes tancades com “sí”, “no”, ”bé”, “malament” i, de retruc, garantiran l’autoconeixement, la identificació, l’expressió i la recerca de solucions pròpies i personalitzades.\n5. Ensenya a ser resilients: La resiliència és la capacitat que té una persona per a resistir i afrontar positivament situacions traumàtiques. Per aprendre a ser resilients hem d’ensenyar a:\n· Mantenir rutines: relacionat amb el punt 2 de decàleg.\n· Establir i compartir objectius: a l’inici del dia, del projecte, de la matèria... tenint en compte tant les competències transversals com les dels àmbits.\n· Afavorir l’autoconeixement i l’autoestima i tenir una actitud proactiva, en el punt 9 de decàleg s’especifiquen exemples.\n· Error com a oportunitat: hem d’elaborar un feedback que permeti l’error com una oportunitat de créixer, per marcar objectius i plantejaments de millora a través d’una avaluació autoregulativa: Què has de millorar? Com ho pots fer? Què necessites? Qui et pot ajudar?\n· Aprofitant les situacions quotidianes: deixar/ fugir del país natal, el dol, les separacions...\nA més, des del centre, a nivell de professorat hem buscat moments d’acompanyament emocional entre docents. Empoderant les companyes per convertir-les en protagonistes actives en moments de reinvenció. També, hem continuat aplicant el lideratge distribuït i invitacional que, posant en valor les fortaleses de totes les docents, ens ha permès optimitzar al màxim les diferents propostes de dinamització docent que hem anat dissenyant: grups de treball, comissions...\n6. Valora les fortaleses: aquest curs ens hem proposat unir la competència personal i social dins dels àmbits. Un dels suggeriments és realitzar un DAFO emocional on el professorat recollirà informació com ara: Quines són les qualitats i fortaleses del teu alumnat? Com les has detectat? Quines són les debilitats? Com pots ajudar-lo com a docent?\nFins i tot, aquell alumnat desmotivat i que a les nostres classes tenen una actitud disruptiva posseeix fortaleses. Com a docent tenim la responsabilitat de trobar-les i fomentar-les, així com fer-los de mirall i ajudar-los a descobrir-se en potencialitats que ni ells mateixos sabien que tenien, mimant i cuidant la seva autoimatge i autoestima. Des del projecte de centre #femcamí, establim un acompanyament a famílies i alumnat en el procés d’orientació i gestió emocional d’una manera més personalitzada. Amb la situació del Covid-19 hem instaurat el #femcamívirtual per seguir acompanyant en aquestes competències i seguir connectats per compartir les situacions diverses del nostre alumnat i famílies.\n7. Proporciona recursos per gestionar les emocions: relaxació, mindfulness, respiració, pensament negatius… vivim immersos en unes dinàmiques on la majoria del temps estem corrent i, en conseqüència, ens dificulta prendre consciència del present i poder fluir.\nMolts cops la societat ens marca un ritme que no a tothom ens beneficia. Si ho incloem als centres i a les dinàmiques d’aula com un estil de vida farà que tinguem alumnes que sàpiguen reduir l’ansietat, millorin la resolució de conflictes i visquin més al present.\nA mesura que es practica i s’estableix una rutina, es podran veure beneficis en aspectes com la millora de:\n· l’atenció i concentració,\n· la qualitat de l’aprenentatge,\n· un ambient més pacífic,\n· la resolució de conflicte\n· reducció de l’ansietat...\nUn cop estem habituats, també, serà més fàcil poder connectar amb elles i posar-les en pràctica en moments estressants com ara l’entrada del descans, els finals d’horari... i, sobretot, valorar-ho com una oportunitat per millorar l’aprenentatge i no com una pèrdua de temps.\n8. Escolta i compren les seves vivències, fomentant actituds proactives i buscant l'aspecte positiu de la situació. Des del principi del Covid-19 els mitjans de comunicació ens han mostrat la part més negativa de la situació. Un excés d’aquesta informació ens pot arribar a xuclar l’energia i fer aparèixer emocions poc agradables com el desànim, l’angoixa, el cansament… com a docents tenim la responsabilitat de deixar que apareguin. Cada infant haurà viscut diverses situacions, més i menys agradables, de manera que, hem de buscar espais per escoltar-los i comprendre les seves vivències sense jutjar-los.\n9. Potencia que els infants i joves tinguin un major autoconeixement. Al llarg de la vida hem de prendre moltes decisions. Fer-ho, pot provocar-nos molts cops angoixa, incerteses i poca seguretat. Per prendre decisions més segures i des de la calma, s’ha d’afavorir l’autoconeixement. Molts cops pensem que s’ha de tractar en les hores de tutoria, tot i això un compromís per avançar de manera transversal de totes les matèries augmentarà el creixement i la consciència de l’autoestima, autoconcepte i autoconfiança.\nI, com ho fem? A través del Pla d’Orientació Educativa i Acció Tutorial (POEAT) hem elaborat una línia de centre on la presa de decisions és la finalitat de tot un procés que té en compte el coneixement de si mateix: aprofitant les activitats com a oportunitat per conèixer les seves aptituds (verbals, matemàtiques, lògiques, esportives…); interessos (socials, científics, lingüístics …), la seva personalitat (introversió, extraversió…) a través de projectes competencials.\n10. I en tot moment… ESCOLTA, COMPRÈN, DONA TEMPS, BUSCA ALTERNATIVES, REFORÇA.\nTot i que molts centres ja ho havíem iniciat, aquest confinament ens ha permès posar el focus a l’acompanyament social i personal de l’alumnat, de les famílies i dels docents. Estem d’acord que hem d’educar el cor i hem d’acompanyar als infants i joves en el moment personal que estan vivint.\nI, cada cop més, els docents tenim clar que al món hi volem persones felices i resilients. De nou, tot i que malauradament no sempre ha estat així, agafa més pes la idea que cal gestionar l’àmbit emocional i garantir-ne el benestar per poder arribar al nostre alumnat, docents i famílies, el que nosaltres anomenem, #junt@smillor\nA l’Institut Escola Daniel Mangrané, tal com diu la frase d’Aristòtil i la qual la tenim present i plasmada al nostre centre: ”Cal educar el cor, abans d’educar la ment”\nMònica Vallés i Sogues


Inici > Blogs > blog de Interacció > Cartografia econòmica de la cultura en el món digital\nPublicat per Interacció  el 25/04/2018 - 10:06 | Última modificació: 25/04/2018 - 11:35\nQuin impacte econòmic té la cultura en l’era digital? A l’entrada  del passat 16 d’abril us parlàvem de la importància dels sectors culturals i creatius en la construcció del futur d’Europa arran de la presentació de 'The Role of Public Policies in Developing Entrepreneurial and Innovation Potential of the Cultural and Creative Sectors ' A més a més, el dia 20 d’abril reflexionàvem sobre la transformació digital del món de la cultura  a partir de les conclusions de 'l’Anuario AC/E de cultura digital 2018 '. En la mateixa línia, «Mapping the Creative Value Chains», projecte coordinat per Isabelle de Voldere , busca cartografiar la cadena de valor dels sectors culturals i creatius (CCS en anglès) per entendre com la digitalització ha obert la porta a noves oportunitats de creixement a la vegada que ha alterat les regles de joc del negoci.\nL’estudi parteix d’una premissa clara: la transformació digital és clau en la cultura del segle XXI perquè dibuixa alternatives tant en els processos de creació com a l’hora de consumir continguts o establir relacions entre el creador i el públic. Al mateix temps, però, aquesta transformació planteja reptes desafiadors; per exemple, la pirateria  i la vulneració dels drets d’autor. En conseqüència, l’equip d’autors proposa recomanacions als responsables d’idear polítiques culturals (policy makers) per afavorir la digitalització en uns sectors determinats. I és que la digitalització té un impacte multidimensional: afecta totes les fases de concepció i difusió del producte artístic o cultural. Així, permet automatitzar o organitzar els processos creatius d’una forma més eficient i efectiva; obre la porta a l’exploració de noves oportunitats de mercat entre sectors; impulsa models de negoci alternatius que sobrepassen l’estructura tradicional d’intermediaris (desintermediació ). Val a dir que les característiques econòmiques pròpies de cada sector faciliten o dificulten el procés de transformació digital, de manera que l’impacte no resulta homogeni. Per exemple, en alguns sectors, el consum de la versió digital del producte és semblant al producte no digital i per tant hi ha una major oportunitat de digitalització.\nentrellaçar, connectar i trobar convergències entre actors culturals i no culturals. A tall d’exemple, de la unió de videojocs i salut sorgeix l’exergaming .\nURL d'origen: https://interaccio.diba.cat/CIDOC/blogs/2018/cartografia-economica-cultura-digital


Montblanc celebrarà el festival Terrània del 27 al 29 de setembre\nL'obra del ceramista Joan Panisello serà la protagonista del cartell de la 17a edició del Festival Internacional de Ceràmica de Montblanc\ndimecres, 6 de febrer 2019 - 17:20h | Actualitzat a 07/02/2019 08:37h\nEl Terrània se celebra a l'antiga església i claustre de Sant Francesc de Montblanc | Isma Llanes\nL'obra del ceramista Joan Panisello serà la protagonista del cartell de la 17a edició del Festival Internacional de Ceràmica de Montblanc, Terrània. L’Oficina de Turisme de Montblanc amb la col·laboració dels ceramistes de la Conca de Barberà ha definit els principals eixos de la dissetena edició de Terrània, el Festival Internacional de Ceràmica de Montblanc, que se celebrarà els dies 27, 28 i 29 de setembre.\nDos tècnics de l'Oficina de Turisme i el ceramista de Senan Lluís Soler van visitar, la setmana passada, el ceramista Joan Panisello al seu taller de Jesús, al Baix Ebre, el qual va confirmar la seva presència al festival. L'exposició central de Terrània, que tindrà lloc a la Sala Sant Miquel, es dedicarà a Panisello, i, com és habitual, una obra seva serà la protagonista del festival i dels principals elements gràfics.\nD'altra banda, l'Escola d'Art i Disseny de Tortosa va confirmar que una exposició realitzada pels alumnes de ceràmica d'aquest centre s'instal·larà a l'antiga església de Santa Magdalena.\nLa dissetena edició de Terrània arriba amb una xifra rècord d'espais expositius\nL’edició d’enguany de Terrània, tindrà sis espais expositius, una xifra rècord. Així, des de l'organització es vol potenciar que el públic assistent gaudeixi d'un ventall de propostes. En paral·lel, com cada mes de gener l'Oficina de Turisme de Montblanc ha posat en coneixement de ceramistes d'arreu d'Europa la celebració de la propera edició del festival.\nTermini d'inscripció a Terrània obert fins el 31 de març\nEl termini d'inscripció està obert fins el 31 de març i posteriorment s'iniciarà la fase de tria. En total, s'escolliran una trentena de ceramistes mirant d'equilibrar el tipus d'obra, tècniques, i procedència dels artistes. Els detalls de la programació, les exposicions i les activitats paral·leles s'enllestiran a partir del mes d'abril, per tal de poder-ho presentar abans de l'estiu.\nTerrània, el primer dels esdeveniments de tardor de Montblanc\nL'antiga església i el claustre de Sant Francesc seguiran acollint el primer dels esdeveniments de tardor de Montblanc, on des del 2003 han exposat els millors ceramistes catalans i artistes arribats d'Alemanya, Bèlgica, Espanya, Estats Units, França, Holanda, Itàlia, Japó, Lituània, Portugal, Regne Unit i Txèquia.


13 de maig de 2020 - 12: 59\nL'alumnat dels quatre programes de qualificació bàsica que gestiona Creama Dénia continuen el seu aprenentatge durant el confinament. La tasca no resulta fàcil, atès que l'objectiu principal d'aquests cursos de formació és l'aprenentatge pràctic d'una ocupació que permeti a l'alumnat, joves de 16 a 21 anys que no ha cobert els objectius de l'ESO, la seva incorporació a l'mercat laboral.\nL'equip docent dels programes, que es desenvolupen des de Creama Dénia amb subvenció de la Conselleria d'Educació, ha hagut de fer un màster d'enginy durant aquest període sense formació presencial per incrementar la seva activitat docent i dotar de nous mecanismes, eines, activitats i jocs al seu alumnat, aconseguint que no es desmotivi i continuï el seu procés d'aprenentatge. Com a exemples, un concurs interactiu en el qual l'alumnat de cada programa ha posat a prova els seus coneixements sobre els mòduls de formació bàsica que s'imparteixen transversalment en les quatre especialitats o la guia audiovisual de jardineria casolana que ha començat a difondre des de les xarxes socials de Creama Dénia.\nPer això s'han servit d'eines TIC de gamificació online com Kahoot, Quizlet o Genially; a més de pàgines web de creació de concursos com "superteachertools" o la multiplataforma "celebrity".\nAquest repte és encara més difícil pel funcionament d'aquest tipus de programes, ja que just en aquest últim i tercer trimestre del curs l'alumnat està preparat i desitjant realitzar les seves pràctiques en empreses per a experimentar tot allò après en el programa. Aquesta experiència queda després reflectida en el seu currículum i, en alguns casos, els brinda l'oportunitat de quedar-se a treballar a l'empresa on han realitzat les seves pràctiques.\nÒbviament, tot el planificat per al tercer trimestre no ha estat possible i, tot i així, amb l'esforç de l'equip docent i de l'alumnat, els quatre programes (auxiliar de perruqueria i estètica, activitats auxiliars de comerç, conservació i millora de muntanyes i auxiliar de suport a l'vaixell en port) s'han seguit impartint amb la incorporació de noves metodologies, noves formes de comunicar i d'interactuar entre ells que estan possibilitant que les 47 persones matriculades en els programes no abandonin, continuïn esforçant-se cada dia i mantinguin la il·lusió per el seu futur.


11 desembre 2019 Dimecres II d’advent Is 40, 25-31\nAquest temps d’advent sempre és una crida a l’esperança. Ara bé, passa que no tothom espera, perquè creu que ja ho té tot; en canvi pot tenir una certa necessitat d’esperança el qui s’adona que la vida pot donar més de si; però, tot i desitjar-ho, creu que li falta molt camí per recórrer, i se sent cansat. Per a aquest darrer, les paraules d’Isaïes: «El Senyor no es cansa ni poc ni molt, i la seva intel•ligència és immensa. Dóna forces als qui estan rendits, i els dèbils, els fa robustos», li poden anar molt bé. Cal fer-ne memòria. Senyor, que quan em senti cansat o abatut, senti l’alè que dóna vida.\nHomilia de la Solemnitat de la Immaculada Concepció de Maria (8 desembre 2019)


Qui juga amb les dades dels ‘gamers’?\nLes dades són el gran negoci dels videojocs actuals . Getty\nEspanya és el vuitè país per nombre de jugadors online\nLa tendència del sector en els darrers anys ha estat augmentar la recol·lecció de dades\nGendler: "Les nostres dades són part de nosaltres i hem de saber escollir què cedim"\nHi ha prop de 21.000 milions d’usuaris de videojocs online al món. A Espanya, el vuitè país per nombre de jugadors online, n’hi ha 37,6 milions. Més del 80% de la població. Són dades de NewZoo Games, empresa líder en market intelligence, que posen en relleu la importància d’aquest mercat i l’enorme massa de gent que mou. També mostra, de retruc, el valor que pot tenir per a les empreses i els ciberdelinqüents tal quantitat de dades. Els gamers són homes i dones, grans i petits, que quan juguen a Internet inclouen les seves dades personals, indiquen els seus comptes bancaris, mostren fotografies i mantenen converses privades. Totes les dades, des de les contrasenyes als seus interessos, tenen un gran valor. Mª Àngels Barbarà, directora de l’Autoritat Catalana de Protecció de Dades (APDCAT), considera que aquest gran volum de les dades i la gran penetració de la tecnologia comporta “que els drets i les llibertats de les persones es vegin sotmesos a noves pressions i nous riscos”. A fi d’analitzar-los, l’APDCAT ha reunit en el marc del Mobile World Congress a diversos experts del sector. Un model de negoci basat en la recopilació de dades Martin Gendler, sociòleg i docent de la Universitat de Buenos Aires, ha estudiat la relació entre els usuaris i els jocs online des dels anys noranta fins als nostres dies. La tendència del sector en els darrers anys, explica, ha estat augmentar la recol·lecció de dades dels usuaris i els pagaments i, al mateix temps, reduir la jugabilitat i la interacció. “Les dades són el nou petroli i els videojocs han entrat en aquest negoci”, diu Gendler. L’expert argentí ho demostra amb diversos exemples que podrien reduir-se a dos: l’Age of Empires II, un joc d’estratègia de l’any 1999; i el Pokemon Go, l’aplicació més viral del darrer any. Així, mentre que l’Age of Empires no recollia dades i les despeses per l’usuari no anaven més enllà del CD; l’aplicació de Niantinc recopila moltes dades (inclosa la geolocalització) i funciona amb un sistema freemium. “A diferència d’algunes plataformes on es pot jugar gratuïtament a canvi de les dades personals de l’usuari; cada cop més jocs fan pagar i també recopilen dades”, explica l’expert. Gendler no defensa una desconnexió total dels videojocs, però sí una major consciència dels seus riscos en privacitat: “Les nostres dades, per bé o per mal, són part de nosaltres i hem de saber escollir què cedim. No n’hi ha prou amb acceptar a cegues tots els permisos que ens demanen els jocs i aplicacions”. Els riscos dels jocs en línia Segons un estudi de Clasf, el percentatge de nois i noies d’entre 6 i 15 anys que juguen a videojocs supera el 75%. Ramón Pavia, assessor tècnic docent del Departament d’Ensenyament, assegura que quan un adolescent vol jugar online, és capaç de posar totes les dades de registre que calguin sense pensar-s’ho gaire. “Cal que els joves siguin conscients dels riscos que poden tenir els jocs en línia per la seva privacitat”, diu Pavia. Part dels perills de cedir dades als desenvolupadors de jocs, més enllà de l’ús que en facin ells mateixos, són els ciberatacs. Mingo Olmos, Chief Scientific Officer de la companyia Ackcent Conersecurity, insisteix en la importància de desmitificar aquesta possibilitat. “La ciberdelinqüència no només passa a les pel·lícules ni afecta només grans empreses i governs”, explica, “és un error pensar que no ens pot passar”. Les motivacions del cibercrim són essencialment econòmiques i qualsevol persona pot ser-ne objectiu. Segons Olmos, la ciberdelinqüència mou entre dos i tres trilions de dòlars l’any. “Més diners que el tràfic de drogues”, assegura. La celebració del MWC ha estat l'excusa per debatre sobre la privacitat de les dades en els videojocs online. Cedida\nLa resposta dels desenvolupadors En el centre d’aquest debat hi ha els creadors de videojocs. Són ells els principals encarregats de protegir les dades dels seus usuaris i de fer-ne un bon ús. Ferran Puntí, director de màrqueting de Kerad Games, explica que la seva empresa està compromesa amb la privacitat i que, per exemple, no ven les dades dels seus usuaris a tercers. A més, explica Puntí, “si el joc funciona a través de plataformes com Facebook, ni tan sols som nosaltres qui gestionem les dades dels usuaris, sinó que ho fa la xarxa social”. Per la seva banda, el director de casinobarcelona.es, Xavier Ballester, assegura que aquest casino online només utilitza les dades dels seus usuaris per millorar-ne l’experiència. També, explica, comparteix el DNI i l’edat dels jugadors amb Hisenda atès que tots els portals d’apostes hi estan obligats. “No s’ha de tenir por de jugar online si hi ha una bona regulació i hi ha una gran marca al darrere”, assegura. Juan Carlos González, cap de relacions públiques d’XBOX Spain, fa gala de les poques dades que demana la seva plataforma als usuaris. “Per crear un compte d’XBOX només cal posar un nom, un nickname i una contrasenya. I, només si es desitja, el telèfon i la targeta de crèdit”, explica. González assegura que XBOX només utilitza les dades dels usuaris per personalitzar l’experiència i per crear anuncis interns; però que la informació que es recull és sempre anònima i que dades com les converses als xats mai no queden registrades. Sergio Gardella, fundador de la productora de videojocs Bloompix Studios, remarca que part de la responsabilitat sobre la privacitat és dels mateixos usuaris. “Ens queixem de moltes plataformes online, però no fem res”, opina. Gardella considera que moltes vegades hi ha una gran diferència entre el que la gent pensa respecte a la privacitat i el que finalment fa: “A l’usuari li interessa protegir les seves dades personals (cara, localització...), però en realitat les dóna gratuïtament a empreses com Facebook”. T'ha interessat aquest contingut?\nDigital Legends, els pares dels videojocs


L’òrgan fiscalitzador s’ha pronunciat sense l’informe sol·licitat a l’Advocacia de l’Estat, que va refusar informar per evitar la nul·litat del procediment.\n14 de d’octubre del 2021. Actualitzada 15 de d’octubre del 2021 a les 09:05\nEl Tribunal de Comptes ha rebutjat els avals de l’Institut Català de Finances (ICF) utilitzats pels expresidents de la Generalitat Artur Mas i Carles Puigdemont, l’exvicepresident Oriol Junqueras i 31 ex alts càrrecs per fer front a la liquidació provisional de 5,4 milions d’euros que els va imposar la delegada instructora per cobrir la responsabilitat comptable en què van poder incórrer a través de l’acció exterior del Govern, van confirmar a aquest diari fonts de l’òrgan fiscalitzador.\nEl Tribunal de Comptes ha decidit rebutjar la fórmula avalada per la Generalitat, malgrat que va consultar a l’Advocacia de l’Estat sobre la seva legalitat i aquesta va refusar pronunciar-s’hi a l’entendre que si ho feia podria produir la nul·litat de les actuacions i que la constitucionalitat del decret llei que va crear el fons de risc pel qual s’habilitava la garantia no havia sigut posada en qüestió, de manera que estava vigent.\nTots els encausats van recórrer la quantitat que se’ls reclama provisionalment, que ascendeix a 5.422.879 euros (5.151.156, de principal, més 271.723, d’interessos) per les despeses vinculades a la internacionalització del procés i el referèndum unilateral de l’1-O. La quantitat més important, de 1.392.300 euros, correspon a un contracte amb el ‘lobby’ anglosaxó Indepedent Diplomat, que tenia per objectiu crear un clima favorable al projecte sobiranista. La partida de visites internacionals, en segon lloc, ascendeix a 932.125 euros. Els recursos han sigut rebutjats i això implica la confirmació de les fiances imposades.\nGovern Generalitat Diplocat


Costa-Gavras rebrà un dels Premi Donostia a la 67a edició del Festival de Sant Sebastià La República\nACN Barcelona.-El realitzador Costa-Gavras rebrà un dels Premi Donostia del Festival de Sant Sebastià com a reconeixement del cinema “compromès” que ha transmès en pel·lícules com ‘Missing’ o ‘El capital’. […]\nACN Barcelona.-El realitzador Costa-Gavras rebrà un dels Premi Donostia del Festival de Sant Sebastià com a reconeixement del cinema “compromès” que ha transmès en pel·lícules com ‘Missing’ o ‘El capital’. El director francès d’origen grec recollirà el guardó el 21 de setembre abans de la projecció especial d”Adults in the Room’, adaptació de les memòries de l’exministre grec d’Economia, Yanis Varoufakis. En la pel·lícula, que s’estrenarà a la Mostra de Venècia, Costa-Gavras transmet la “ràbia” que va suposar per a Grècia la crisi econòmica. El cineasta és director de la Cinemateca Francesa des del 2007 i l’any 2017 va rebre el 29è Premi Internacional Catalunya com a reconeixement a la seva mirada crítica i al compromís social i polític del seu cinema. El guardó a Costa-Gavras és el segon Premi Donostia de la 67a edició del festival, després del reconeixement a Penélope Cruz.\nCosta-Gavras (Loutra-Iraias, Grècia, 1933) és autor d’una vintena de títols que han servit per “posar el dit en diverses llagues”, assegura el festival en un comunicat aquest dilluns. Dictadures, purgues polítiques, racisme o els desastres provocats pel món financer, però especialment el tema de la seva filmografia és la persona enfrontada amb la “implacable maquinària d’un poder polític devastador”.’Missing’ (1981) va ser el seu primer gran èxit rodat en anglès, amb el qual va començar a alternar projectes a França i els Estats Units. Aquest thriller polític ambientat en els moments posteriors al cop d’estat xilè va guanyar la Palma d’Or al Festival de Canes i va aconseguir l’Oscar al millor guió adaptat. Quan va rebre el Premi Internacional Catalunya el 2017 de mans del president de la Generalitat, Carles Puigdemont, Costa-Gavras va revelar que el 23-F va impedir-li rodar ‘Missing’ a Barcelona i va acabar fent-se a Mèxic. “La condició modesta de la meva família i del meu país no deixava cap possibilitat d’esperança a la meva ambició. Però el desig es va convertir ràpidament en una necessitat d’explicar el món, la societat que jo descobria, i les imatges que permetia mostrar el cinema eren el millor mitjà”, va explicar el director després de recollir el guardó.


Comencen a Tarragona les proves d'identificació genètica als familiars dels desapareguts durant la Guerra Civil\nEl Circ Ciutat diumenge, 23 d'abril de 2017\nMés d'una seixantena de familiars de les prop de 600 desaparegudes durant la Guerra Civil a les comarques de Tarragona ja s'han fet la prova d'identificació genètica a les dependències del Hospital Joan XXIII, sota la supervisió del Laboratori de Genètica de l'hospital de la Vall d'Hebrón, que és qui condueix el procés juntament amb els departaments d'Afers Exteriors, Relacions Institucionals i Transparència i de Salut de la Generalitat.\nUn cop obtinguda la mostra genètica de les persones sol·licitants, el Laboratori de Genètica de la Vall d'Hebron farà l'estudi dels perfils genètics, i procedirà a crear una base de dades per fer-ne l'encreuament amb la base de dades realitzada pel Departament d’Exteriors amb les mostres genètiques analitzades de les restes òssies dels desapareguts. Aquest procés és llarg i laboriós, i de llarg recorregut, les proves l'encreuament entre les dues bases de dades seran progressives, de manera que els resultats s'aniran obtenint de forma gradual.\nEn el conjunt de Catalunya s’ha recollit la mostra genètica a 600 persones des del novembre passat, quan el Govern va començar la programació de les proves. Els pròxims mesos es continuaran prenent mostres a Tarragona i també a les demarcacions de Lleida, Girona i Barcelona amb l'objectiu de continuar creant la base de dades que ordena i classifica els perfils genètics dels familiars de desapareguts. Les dades genètiques obtingudes s'encreuaran, posteriorment, amb els perfils genètics de les restes òssies exhumades de persones desaparegudes.\nTGN es podria convertir en banc de proves d'una empresa britànica que experimenta amb insectes alterats genèticament